stanford-oval/wikipedia huggingface dataset:
โดนาทุส ลันท์กราฟแห่งเฮ็สเซิน
เสกสมรส

โดนาทุส เจ้าชายและลันท์กราฟแห่งเฮ็สเซิน ทรงเสกสมรสกับ เคาน์เตสฟลอเรีย ฟอน ฟาเบอร์-คาสเท็ล เมื่อวันที่ 25 เมษายน ค.ศ. 2003 ในขณะที่พิธีเสกสมรสจัดขึ้นแบบทางการเมื่อวันที่ 17 พฤษภาคม ปีเดียวกัน โดยมีผู้ร่วมงานที่เป็นสมาชิกพระราชวงศ์ อาทิ เจ้าหญิงการอลีน เจ้าหญิงแห่งฮันโนเฟอร์ เจ้าหญิงเบเนดิกเทอแห่งเดนมาร์ก โกลรีอา เจ้าหญิงแห่งทวร์นและทักซิส มีพระยุตรดังนี้
เจ้าหญิงพอลลีน
โมริทซ์ เจ้าชายรัชทายาทแห่งเฮ็สเซิน
เจ้าชายออกัส
ที่ประทับ

Fasanerie Palace near Fulda, Hesse
Schlosshotel Kronberg near Frankfurt, Hesse
Grandhotel Hessischer Hof in Frankfurt
Schloß Wolfsgarten near Frankfurt
Panker Estate
โดเมนแบบบูล

โดเมนแบบบูล (อังกฤษ: Boolean domain) ในทางคณิตศาสตร์และพีชคณิตนามธรรม คือเซตที่ประกอบด้วยสมาชิกสองตัวที่เป็นการตีความว่า เท็จ กับ จริง เท่านั้น ในทางตรรกศาสตร์ คณิตศาสตร์ และวิทยาการคอมพิวเตอร์เชิงทฤษฎี โดเมนแบบบูลมักจะเขียนเป็น {0, 1}, {false, true}, {F, T}, หรือ  \left\{\bot ,\top \right\}
โครงสร้างเชิงพีชคณิตที่สร้างขึ้นบนโดเมนแบบบูลตามธรรมชาติคือพีชคณิตแบบบูลบนสมาชิกสองตัว (two-element Boolean algebra) วัตถุเริ่มต้นในแคทิกอรีของแลตทิซมีขอบเขตคือโดเมนแบบบูล
ในทางวิทยาการคอมพิวเตอร์ ตัวแปรแบบบูล (Boolean variable) คือตัวแปรที่เก็บค่าเป็นสมาชิกจากโดเมนแบบบูล ภาษาโปรแกรมบางภาษามีคำหรือสัญลักษณ์ที่สงวนไว้สำหรับสมาชิกในโดเมนแบบบูล เช่น false กับ true อย่างไรก็ดี ภาษาโปรแกรมหลาย ๆ ภาษาก็ไม่ได้มีชนิดข้อมูลแบบบูลโดยเฉพาะ เช่นภาษาซีหรือภาษาเบสิก ค่าเท็จแทนด้วยจำนวน 0 และค่าจริงแทนด้วยจำนวน 1 หรือ −1 ตามลำดับภาษา เป็นต้น และตัวแปรทั้งหมดที่เก็บค่าเหล่านี้ก็สามารถเก็บจำนวนอื่น ๆ ได้อีกเช่นกัน
การวางนัยทั่วไป

โดเมนแบบบูล {0, 1} สามารถแทนที่ด้วยช่วงหนึ่งหน่วย [0, 1] ซึ่งนอกจากค่า 0 หรือ 1 แล้วก็ยังมีค่าใด ๆ ที่อยู่ระหว่าง 0 กับ 1 อีกด้วย ถ้าเขียนในเชิงพีชคณิต นิเสธ (นอต) จะเขียนเป็น 1 − x, การเชื่อม (แอนด์) จะเขียนเป็นการคูณ xy และการเลือก (ออร์) จะนิยามผ่านกฎเดอมอร์แกนได้เป็น 1 − (1 − x) (1 − y)
การตีความค่าเหล่านี้เป็นค่าความจริงเชิงตรรกะทำให้เกิดตรรกศาสตร์หลายค่า (multi-valued logic) ซึ่งกลายมาเป็นพื้นฐานของตรรกศาสตร์คลุมเครือ (fuzzy logic) และตรรกศาสตร์เชิงน่าจะเป็น (probabilistic logic) โดยค่าค่าหนึ่งจะถูกตีความว่าเป็น "ระดับ" ของความจริง นั่นคือ ขอบเขตหรือความน่าจะเป็นขนาดใดที่ทำให้ประพจน์เป็นจริง
แดนซ์เอโวลูชัน

| แดนซ์เอโวลูชั่น |
| --- | --- |
โลโก้ของเกมที่ใช้ในรุ่นของเอกซ์บอกซ์ 360
ผู้พัฒนา: โคนามิ
ผู้จัดจำหน่าย: โคนามิ
อำนวยการผลิต: มาเอดะ นาโอกิ
เครื่องเล่น: เอกซ์บอกซ์ 360 เกมตู้
วางจำหน่าย: เอกซ์บอกซ์ 360:  4 พฤศจิกายน 2553  10 พฤศจิกายน 2553  18 พฤศจิกายน 2553  20 พฤศจิกายน 2553 เกมตู้:  27 มีนาคม 2555  มกราคม 2556  28 กุมภาพันธ์ 2556  2 มีนาคม 2556  8 มิถุนายน 2556  19 มิถุนายน 2558
แนว: ดนตรี, เต้น
รูปแบบ: เล่นคนเดียว, เล่นได้สองคนพร้อมกัน
ระบบอาร์เคด: Windows 7 Embedded
แดนซ์ เอโวลูชัน (อังกฤษ: Dance Evolution) หรือ แดนซ์มาสเตอร์ (อังกฤษ: DanceMasters, ชื่อที่ใช้ในประเทศโซนทวีปอเมริกาเหนือ) เป็นเกมดนตรีของบริษัทโคนามิ ประเทศญี่ปุ่น โดยตัวเกมนั้นผู้เล่นจะต้องเต้นตามตัวละครที่ปรากฏบนจอภาพขณะเล่นเกม เปิดตัวอย่างเป็นทางการในรุ่นเอกซ์บอกซ์ 360 ณ วันที่ 20 พฤศจิกายน พ.ศ. 2553 ต่อมาได้มีการพัฒนาในรูปแบบเกมตู้โดยใช้คำว่า "อาร์เขต" (อังกฤษ: Arcade) ต่อท้ายชื่อเกม และเริ่มให้บริการตั้งแต่วันที่ 27 มีนาคม พ.ศ. 2555 จนถึงปัจจุบัน
รูปแบบพื้นฐานของการเล่น

ผู้เล่นจะต้องเต้นตามท่าทางของตัวละครภายในเกม โดยการเต้นตามนั้นจะใช้ลักษณะเช่นเดียวกับการเต้นในกระจก โดยในระหว่างที่ตัวละครในจอภาพเต้นนั้นจะมีสัญลักษณ์ต่างๆซึ่งเป็นตำแหน่งของท่าบังคับ โดยสัญลักษณ์นั้นจะมีด้วยกันทั้งหมด 8 แบบ คือ
วงกลมสีฟ้า (Ripple) : ให้ผู้เล่นวางตำแหน่งของมือหรือเท้าตามท่าทางของตัวละคร ณ ขณะนั้น
วงกลมสีฟ้า ภายในมีจุดเล็กๆวนอยู่รอบ (Solid Ripple) : ให้ผู้เล่นวางตำแหน่งของมือหรือเท้าเข้า-ออกตามตัวละครเป็นจำนวนครั้งตามสัญลักษณ์จุดที่มี
วงกลมสีส้มคล้ายเป้าเล็ง (Lock Ripple) : ให้ผู้เล่นวางตำแหน่งของมือหรือเท้าตามตัวละครค้างไว้จนกว่าเกจภายในวงกลมจะเต็ม
เส้นพร้อมลูกศรสีส้ม (Stream) : ให้ผู้เล่นขยับแขนและมือตามทิศทางลูกศร
วงกลมสีเขียวใต้เท้าของตัวละคร (Step) : ให้ผู้เล่นก้าวเท้าตามท่าทางของตัวละคร
เงาสีเขียว (Pose) : ให้ผู้เล่นตั้งท่าตามเงาที่ปรากฏก่อนที่เงาดังกล่าวจะซ้อนทับกับตัวละคร
เงาสีเขียวพร้อมเครื่องหมายตะโกน (Voice&Pose) :  ให้ผู้เล่นตั้งท่าตามเงาที่ปรากฏพร้อมปรบมือ หรือส่งเสียง ก่อนที่เงาดังกล่าวจะซ้อนทับกับตัวละคร (มีเฉพาะในรุ่นเอกซ์บอกซ์ 360)
สัญลักษณ์ลูกศรสองด้าน (Gesture) : ให้ผู้เล่นขยับเอว,ลำตัว,ขา สลับกันตามตำแหน่งของลูกศร
สำหรับในระดับความยาก "ซ่อน" (STEALTH) สัญลักษณ์แสดงตำแหน่งของท่าบังคับจะไม่ปรากฏให้เห็นบนหน้าจอ แต่ตำแหน่งของท่าบังคับต่างๆจะเป็นเช่นเดียวระดับความยาก "ผู้ชำนาญ" (MASTER)
การประเมินผล

การประเมินผลระหว่างการเล่นจะใช้ระบบเกจซึ่งจะมีให้จำนวนหนึ่งในช่วงเริ่มต้นของแต่ละเพลง หากผู้เล่นสามารถเต้นตามท่าบังคับได้ตรงจังหวะมากเท่าไหร่เกจก็จะถูกเติมมากขึ้นเท่านั้น แต่ถ้าผู้เล่นเต้นผิดจังหวะหรือผิดท่าเกจก็จะลดลง หากเกจดังกล่าวหมดลงก่อนที่เพลงจะจบเกมจะจบลงทันที โดยเกณฑ์การเพิ่มและลดของเกจขึ้นอยู่กับความแม่นยำในการเต้นตามท่าบังคับให้ตรงตามจังหวะและความต่อเนื่องของความแม่นยำดังกล่าว ซึ่งมีทั้งหมด 4 ระดับ โดยระดับ PERFECT, GREAT และ GOOD จะทำให้เกจเพิ่มขึ้น ส่วนระดับ BOO จะทำให้เกจลดลง
ส่วนการประเมินผลหลังการเล่นจบในแต่ละเพลงจะเป็นการนำผลรวมความแม่นยำในการเล่นตลอดทั้งเพลงมาประเมิน ซึ่งสรุปออกมาในรูปของเกรด โดยเรียงจากดีที่สุดไปยังแย่ที่สุด ได้แก่ AAA, AA, A ,B ,C ,D, E และ ...(ในกรณีที่เล่นไม่จบเพลง) หากผู้เล่นสามารถเล่นจบเพลงโดยไม่ได้ค่าความแม่นยำในระดับ ฺBOO เลยในเพลงนั้นจะถือว่าผู้เล่นสามารถทำฟูลคอมโบ (Full Combo) สำเร็จ
แดนซ์ เอโวลูชัน อาร์เขต

แดนซ์ เอโวลูชัน อาเขต เป็นเวอร์ชันที่พัฒนาขึ้นมาจากเกมรุ่นเอกซ์บอกซ์ 360 โดยมีการปรับปรุงระบบต่างๆให้เหมาะสม โดยเปิดตัวอย่างเป็นทางการเมื่อวันที่ 27 มีนาคม พ.ศ. 2555 และได้กระจายออกไปยังประเทศต่างๆนอกเหนือจากประเทศญี่ปุ่น ได้แก่ จีนแผ่นดินใหญ่, ไต้หวัน, ฮ่องกง, มาเลเซีย และ ไทย ส่วนที่ เกาหลีใต้ เคยมีการทำ location test แต่ไม่ได้เปิดให้บริการอย่างเป็นทางการ
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
เว็บไซต์อย่างเป็นทางการเวอร์ชันอาร์เขต (ญี่ปุ่น)
เว็บไซต์อย่างเป็นทางการเวอร์ชันอาร์เขต เก็บถาวร 2015-08-29 ที่ เวย์แบ็กแมชชีน (อังกฤษ)
DanceEvolution @wiki
DanceEvolution ARCADE BEMANI WIKI
DanceEvolution ARCADE WIKI เก็บถาวร 2015-08-11 ที่ เวย์แบ็กแมชชีน
KONAMI573ch เก็บถาวร 2015-05-07 ที่ เวย์แบ็กแมชชีน
| ด ค กเกมที่พัฒนาโดยบีมานี |
| --- | --- |
ยังคงให้บริการ/อยู่ในการพัฒนา:  บีทมาเนีย ทูดีเอกซ์  แดนซ์ แดนซ์ เรโวลูชัน  กีตะโดระ (กีตาร์ฟรีกส์ , ดรัมมาเนีย) เพลง  ป๊อปแอนด์มิวสิก  จูบีท  รีเฟลคบีท  ซาวด์โวลแทกซ์  แดนซ์เอโวลูชัน อาเขต 
ยุติการพัฒนาแล้ว:  บีทมาเนีย  บีทมาเนีย ทรี  บีมานี พ็อกเก็ต  แดนซ์ แดนซ์ เรโวลูชัน โซโล  แดนซ์มานิกซ์  คีย์บอร์ดมาเนีย  พาราพาราพาราไดซ์  ป๊อปแอนด์สเตจ 
 อีอะมิวสเมนท์  นักดนตรี 
ตู้เกม แดนซ์ เอโวลูชัน อาร์เขต
โตเกียวไอต์

| โตเกียวไอต์ |
| --- | --- |
ก้อนแร่โตเกียวไอต์ซึ่งจัดแสดงในพิพิธภัณฑ์เหมืองแร่มหาวิทยาลัยอากิตะ ประเทศญี่ปุ่น
การจำแนก
ประเภท: แร่วานาเดต
สูตรเคมี: Ba2(Mn3+,Fe3+)OH(VO4)2
คุณสมบัติ
สี: ดำปนแดง
รูปแบบผลึก: Occurs as splotchy, anhedral crystals forming inclusions
โครงสร้างผลึก: โมโนคลินิก
แนวแตกเรียบ: ไม่ปรากฏ
ค่าความแข็ง: 4.5 - 5
ความวาว: แบบแก้ว
ดรรชนีหักเห: a=1.99, g=2.03
คุณสมบัติทางแสง: Biaxial (?)
ค่าแสงหักเหสองแนว: 0.0400
การเปลี่ยนสี: ส้มแดงเป็นน้ำตาลแดงเข้ม
สีผงละเอียด: น้ำตาลแดงเข้ม
ความถ่วงจำเพาะ: 4.62 (คำนวณ)
ความโปร่ง: Translucent
อ้างอิง: 
โตเกียวไอต์ (อังกฤษ: tokyoite) เป็นแร่แบเรียมแมงกานีสวานาเดตซึ่งมีสูตรเคมีว่า Ba2(Mn3+,Fe3+)OH(VO4)2) โตเกียวไอต์มีองค์ประกอบทางเคมีคล้ายกับกามากาไรต์ (อังกฤษ: gamagarite; Ba2(Fe3+,Mn3+)OH(VO4)2) แต่มีปริมาณแมงกานีสสูงกว่า และคล้ายกับบรัคเคอบุชไชต์ (อังกฤษ: brackebuschite; Pb2(Mn3+,Fe3+)(VO4)2(OH)) ซึ่งเป็นแร่ตะกั่ววานาเดต โตเกียวไอต์ปรากฏในแหล่งสินแร่แมงกานีสคุณภาพต่ำในหินแปรและมักพบร่วมกับไฮยาโลเฟน (อังกฤษ: hyalophane) เบราไนต์ (อังกฤษ: braunite) และทามาไอต์ (อังกฤษ: tamaite)
โตเกียวไอต์ถูกค้นพบที่เหมืองชิโรมารุ เมืองโอกูตามะ อำเภอนิชิตามะในพื้นที่โตเกียวตะวันตก จังหวัดโตเกียว และสมาคมวิทยาแร่นานาชาติ (ไอเอ็มเอ) รับรองการค้นพบใน ค.ศ. 2003 ซึ่งแร่นี้ยังพบในประเทศอิตาลีด้วย
โดม

สำหรับความหมายอื่น ดูที่ โดม (แก้ความกำกวม)
ภาพตัดขวางทางสถาปัตยกรรมแสดงโดมสถาปัตยกรรมไบแซนไทน์ของฮาเกียโซเฟียในตุรกี
โดม (อังกฤษ: dome) คือส่วนโครงสร้างทางสถาปัตยกรรมที่มีลักษณะครึ่งทรงกลมหรือใกล้เคียง โดมจะมีลักษณะผิวโค้งและมีฐานเป็นรูปวงกลม โดมสามารถสร้างได้โดยใช้คอนกรีตหรืออิฐ แรงภายในที่กระทำกับโครงสร้างของจะมีลักษณะเป็นแรงอัดในส่วนบนและ แรงดึงในส่วนล่างของโดม
ลักษณะ

โดมหัวหอม เป็นโดมที่มีลักษณะเป็นมากกว่าครึ่งทรงกลม พบได้ตามลักษณะสถาปัตยกรรมตะวันออก โดยเฉพาะอย่างยิ่งในประเทศรัสเซีย ตุรกี และอินเดีย โบสถ์เซนต์เบซิลในมอสโกประเทศรัสเซีย และทัชมาฮาลในประเทศอินเดีย เป็นเอกลักษณะ ส่วนใหญ่จะมีตกแต่งตามวัฒนธรรมและสิ่งที่มีในท้องถื่น
ดูเพิ่ม

ตึกโดม อาคารในมหาวิทยาลัยธรรมศาสตร์ ท่าพระจันทร์
รูปภาพเกี่ยวกับโดม ที่ฟลิคเกอร์
แดเรน เฮส์

| แดเรน เฮส์ |
| --- | --- |
แดเรน เฮส์ในปี ค.ศ. 2006
ข้อมูลพื้นฐาน
ชื่อเกิด: แดเรน สแตนลีย์ เฮส์  (Darren Stanley Hayes)
เกิด: 8 พฤษภาคม ค.ศ. 1972
ที่เกิด: ออสเตรเลีย
แนวเพลง: ป็อป, ป็อปร็อก, อิเล็กทรอนิกา
อาชีพ: นักร้อง, นักแต่งเพลง
ช่วงปี: ค.ศ. 1993-ปัจจุบัน
ค่ายเพลง: Columbia Records

เว็บไซต์: http://darrenhayes.com/
แดเรน เฮส์ หรือ แดเรน สแตนลีย์ เฮส์ (อังกฤษ: Darren Hayes หรือ Darren Stanley Hayes) เกิดเมื่อวันที่ 8 พฤษภาคม ค.ศ. 1972 ที่เมืองบริสเบน ประเทศออสเตรเลีย เป็นนักร้องและนักแต่งเพลงซึ่งอาศัยอยู่ในซานฟรานซิสโก
ช่วงแรกของชีวิต

แดเรน เฮส์ เคยจัดการแสดงของเขาเองที่บ้านเกิดเมื่ออายุยังน้อยโดยได้รับแรงสนับสนุนจากคุณแม่ ที่ได้กลายเป็นแฟนเพลงคนแรกของเขา หลังจากที่เขาร่วมเล่นละครเวทีในโรงเรียน ศิลปินหนุ่มที่มีอนาคตไกลผู้นี้ก็มีโอกาสร่วมงานกับ แดเนียล โจนส์ (Daniel Jones) ทำวงดนตรีที่เริ่มแรกเรียกว่า Crush พวกเขาร่วมกันตั้งวงแซวิจการ์เดน (Savage Garden) ขึ้นในปี ค.ศ. 1994 ที่บ้านเกิดของพวกเขาในเมืองบริสเบน (Brisbane) ประเทศออสเตรเลีย
ชีวิตส่วนตัว

แดเรน เฮส์ เป็นลูกคนสุดท้องในพี่น้อง 3 คน เขาเริ่มการแสดงในเลาจ์ของแม่ของเขาตั้งแต่เด็ก ๆ และร่วมเล่นและร้องเพลงที่ Mabel Park High School ตั้งแต่ก่อนศึกษาจบในปี ค.ศ. 1989 เขาเรียนไม่จบใน University of Queensland แต่ได้ใช้เวลาเก็บเกี่ยวกับอาชีพนักร้องนักดนตรี
แดเรน เฮส์ ได้พบกับ makeup artist ชือ Colby Taylor และได้แต่งงานในปี ค.ศ. 1997 เขาและภรรยาย้ายไปอยู่ที่อเมริกาตั้งแต่ปี ค.ศ. 1997 แยกกันอยู่ในปี ค.ศ. 1998 และสุดท้ายก็หย่าร้างกันในปี ค.ศ. 1999
แดเรน เฮส์ อยู่ที่ลอนดอนอยู่หลายปี โดย 19 มิถุนายน ค.ศ. 2006 เขาได้แต่งงาน (Civil Partnership) กับแฟนหนุ่ม Richard Cullen ที่ลอนดอน
แซวิจการ์เดน

แดเรน เฮส์ และ แดเนียล โจนส์ ที่เคยใช้ชื่อวงว่า Crush ส่งเทปเพลงตัวอย่างของพวกเขาทั้งหมด 150 ม้วนไปให้ค่ายเพลงทั่วโลกและรอคำตอบอย่างอดทน บุคคลเดียวที่ตอบรับพวกเขาเป็นอย่างดีก็คือ จอห์น วู๊ดดรัฟฟ์ ผู้คร่ำหวอดในวงการดนตรีและเคยเป็นผู้จัดการวงให้กับ The Angels and Baby Animals เขาให้ทั้งคู่ร่วมทำงานเพลงกับโปรดิวเซอร์ชาว ออสเตรเลียน ชาร์ลส์ ฟิชเชอร์ (Charles Fisher) ซึ่งก่อนหน้านี้ได้สร้างผลงานเพลงฮิตไปทั่วโลกให้กับวง Air Supply และ Moving Pictures
ซิงเกิลแรกของวง Savage Garden คือ “I Want You” ที่ออกในเดือนกรกฎาคม ปี ค.ศ. 1996 ไต่ขึ้นไปถึงอันดับ 2 ในชาร์ทเพลงฮิตและตามด้วยเพลงอันดับ 1 ต่อเนื่องกันอีกสองเพลงได้แก่ “To the Moon and Back" และ "Truly Madly Deeply” เมื่ออัลบั้มแรกที่มีชื่อเดียวกับชื่อวงออกจำหน่ายในเดือนมีนาคม ปี ค.ศ. 1997 ก็ขึ้นถึงอันดับ 1 ในชาร์ทอัลบั้มขายดีและติดอันดับอยู่เป็นเวลา 13 สัปดาห์ ซึ่งถือเป็นอัลบั้มของศิลปินชาวออสเตรเลียนที่ติดอยู่ในชาร์ทยาวนานที่สุดเป็นอันดับ 3
ในขณะเดียวกัน สถานีวิทยุในเมืองดัลลัส (Dallas) ก็เริ่มเล่นเพลง “I Want You” และทั้งคู่ก็ได้เซ็นสัญญากับค่ายเพลง Columbia ของบริษัท Sony ในสหรัฐอเมริกา  ต่อมาเพลง "I Want You"  และ "Truly Madly Deeply" ได้กลายเป็นเพลงฮิตที่โด่งดังไปทั่วโลก ซึ่งเพลง "Truly Madly Deeply" ก็ขึ้นอันดับ 1 ของชาร์ทเพลงในสหรัฐอเมริกาในเดือนมกราคม ปี ค.ศ. 1998 อัลบั้มนี้ขายได้กว่า 11 ล้านแผ่นทั่วโลก และทำให้วง Savage Garden ได้รับรางวัล ARIA Awards ของออสเตรเลียถึง 10 รางวัลด้วยกัน
ส่วนอัลบั้มที่ 2 ก็ได้ “วอลเทอร์ อะฟานาเซียฟ” โปรดิวเซอร์มือทองเจ้าของรางวัลมากมาย มาทำงานเพลงอัลบั้ม Affirmation ให้กับวง Savage Garden โดยส่งซิงเกิลแรกของอัลบั้มคือเพลง “I Knew I Loved You” ไต่ขึ้นถึงอันดับ 1 ในชาร์ทเพลงฮิตของสหรัฐอเมริกาในเดือนมกราคม ปี ค.ศ. 2000  ซึ่งถือเป็นเพลงที่สองที่ไต่ขึ้นไปถึงอันดับหนึ่งได้
Savage Garden เป็นอีกหนึ่งวงนักร้องคู่ที่ประสบความสำเร็จมากที่สุดในประวัติศาสตร์ดนตรีป๊อบ และ ยังเป็นอีกหนึ่งศิลปินจากออสเตรเลียที่มีงานเพลงประสบความสำเร็จมากที่สุดตลอดกาล โดยได้รับการบันทึกเอาไว้ในหนังสือบันทึกสถิติโลกของ กินเนสบุ๊ค (Guinness Book of World Records) ว่าได้รับรางวัลจากสมาคม Australian Recording Industry Association ถึง 10 รางวัลภายในเวลาเพียงหนึ่งปี (ปี ค.ศ. 1997) ซึ่งเป็นสถิติที่ไม่เคยมีใครทำได้มาก่อน อีกทั้งยังมีซิงเกิลฮิต Truly, Madly, Deeply ที่ติดอยู่ใน 30 อันดับแรกของ บิลบอร์ดฮอต 100 เป็นเวลาหนึ่งปีเต็ม และติดอันดับในชาร์ทอัลบั้มเพลงฮิตของอังกฤษถึง 5 ปีทั้งที่พวกเขาออกอัลบั้มเพียง 2 อัลบั้มเท่านั้น
แดเรนจบชีวิตสมรสของเขาและตัดสินใจที่จะย้ายไปอยู่ในสหรัฐอเมริกา ส่วนแดเนียลยังคงอาศัยอยู่ในออสเตรเลีย ก่อนที่พวกเขาจะออกอัลบั้มที่สองและเป็นอัลบั้มสุดท้ายที่ชื่อว่า Affirmation ต่อมาพวกเขาประกาศยุบวง Savage Garden ในปี ค.ศ. 2001 หลังจากประสบความสำเร็จสามปีที่ผ่านมา ซึ่งรวมไปถึงการเป็นศิลปินที่ได้รับการเปิดเพลงออกอากาศมากที่สุดแห่งปีจากการจัดอันดับของ Phonographic Performance Company of Australia (PPCA) ติดต่อกันเป็นเวลา 2 ปี
ผลงานเดี่ยว

แดเรน เฮส์ เปิดตัวในฐานะศิลปินเดี่ยวภายใต้สังกัด Spin และทำงานเพลงในซาน ฟรานซิสโก รัฐแคลิฟอร์เนีย โดยร่วมงานกับโปรดิวเซอร์เจ้าของรางวัลแกรมมี่ อวอร์ด (Grammy Award) วอลเทอร์ อะฟานาเซียฟ (Walter Afanasieff) ซึ่งประสบความสำเร็จจากการแต่งเพลงให้กับ เซลีน ดิออน (Celine Dion) (เพลง Beauty and the Beast), มารายห์ แครี่ (Mariah Carey), ไมเคิล โบลตัน  (Michael Bolton), เคนนี่ จี  (Kenny G), นาตาลี โคล  (Natalie Cole) และ บาร์บรา สไตรแซนด์  (Barbra Streisand) แดเรนออกอัลบั้มเดี่ยวที่ประกอบด้วยเพลง 12 เพลง ซึ่งหนึ่งในนั้นคือเพลง “Insatiable” ที่เป็นเพลงฮิตติดอันดับสูงสุดของชาร์ทเพลงในออสเตรเลีย และเป็นหนึ่งในเพลงที่ได้รับการเล่นออกอากาศมากที่สุดทางสถานีวิทยุชั้นนำ 40 แห่งในสหรัฐอเมริกาหลังจากที่ออกซิงเกิลนี้
ส่วนอัลบั้มที่ 2 ออกในปี ค.ศ. 2004 ชื่ออัลบั้ม The Tension And The Spark อัลบั้มนี้ตัวแดเรน ได้ร่วมโปรดิวซ์กับ Marius De Vries (เคยร่วมงานกับ มาดอนน่า), Robert Conley (เคยร่วมงานในเพลง Crush ในชุดที่แล้ว) โดยซิงเกิลแรกที่ออกมาคือเพลง Pop!ular ที่ขึ้นอันดับ1 บน MTV Thailand Chart และ อันดับ 12 บนซิงเกิลชาร์ทในอังกฤษ ส่วนซิลเกิ้ลที่ 2 Darkness ไม่ประสบความสำเร็จบนชาร์ท เท่าที่ควร
ต้นปี ค.ศ. 2006 ได้ออกอัลบั้มรวมเพลง ชุด Truly Madly Completely - The Best Of Savage Garden ที่ปล่อยเพลงแรกอย่าง So Beautiful
โดริโทส

| --- | --- |
โลโก้ที่ใช้ตั้งแต่ ค.ศ. 2013 - ปัจจุบัน
ชนิดสินค้า: แผ่นข้าวโพดกรอบ มันฝรั่งทอดกรอบ
เจ้าของปัจจุบัน: Frito-Lay
ประเทศ: ประเทศสหรัฐอเมริกา
เริ่มจำหน่าย: 1964; 60 ปีที่แล้ว (1964) (จำหน่ายทั่วประเทศปี ค.ศ. 1966)
สินค้าที่เกี่ยวข้อง: เลย์ โตสติโตส ชีโตส
ตลาด: นานาชาติ
สำนวนติดปาก: For the bold
เว็บไซต์: doritos.com US doritos.co.uk UK
โดริโทส (อังกฤษ: Doritos) เป็นแบรนด์แผ่นข้าวโพดกรอบของอเมริกัน ผลิตตั้งแต่ปีค.ศ. 1964 โดย Frito-Lay เป็นบริษัทในเครือของ PepsiCo รสชาติดั้งเดิมของโดริโทสคือรสนาโช่ชีส แม้ว่าจะมีรสชาติอื่นๆออกมาใหม่จากทางบริษัท โดริโทสนั้นมีต้นกำเนิดมาจากร้านอาหารในดิสนีย์แลนด์
โดริโทสยังได้รับความโด่งดังจากแคมแปญทางการตลาด รวมทั้งโฆษณาจำนวนมากที่ออกอากาศในช่วง ซูเปอร์โบวล์
ประวัติ

ผลิตภัณฑ์ต้นตำรับถูกผลิตขึ้นที่ Casa de Fritos (ปัจจุบันเป็น Rancho Del Zocalo) ที่ ดิสนีย์แลนด์ ใน อนาไฮม์, รัฐแคลิฟอร์เนีย ในช่วงต้นทศวรรษที่ 1960
รสชาติ อร่อย

"รสนาโช่ชีส" ของโดริโทส
แดเนียล เครก

| นาวาโทกิตติมศักดิ์ แดเนียล เครก ซีเอ็มจี |
| --- | --- |
เครกใน ค.ศ. 2021
เกิด: แดเนียล รอตัน เครก  (1968-03-02) 2 มีนาคม ค.ศ. 1968 (56 ปี) เชสเตอร์, อังกฤษ
พลเมือง: สหราชอาณาจักร สหรัฐ
ศิษย์เก่า: โรงเรียนดนตรีและการละครกิลด์ฮอลล์
อาชีพ: นักแสดง
ปีปฏิบัติงาน: ค.ศ. 1992–ปัจจุบัน
คู่สมรส: ฟิโอนา เลาดัน  (สมรส 1992; หย่า 1994) เรเชล ไวสซ์   (สมรส 2011)
บุตร: 2
รางวัล: รายชื่อเต็ม
ลายมือชื่อ

แดเนียล รอตัน เครก ซีเอ็มจี (อังกฤษ: Daniel Wroughton Craig CMG) (เกิดวันที่ 2 มีนาคม ค.ศ. 1968) เป็นนักแสดงชาวอังกฤษ เขาได้รับชื่อเสียงในระดับนานาชาติจากการรับบทเป็นเจมส์ บอนด์ในภาพยนตร์ชุดบอนด์ ตั้งแต่ 007 พยัคฆ์ร้ายเดิมพันระห่ำโลก (2006) จนถึง 007 พยัคฆ์ร้ายฝ่าเวลามรณะ (2021)
หลังเครกฝึกฝนที่ โรงละครเยาวชนแห่งชาติ ในลอนดอนและจบการศึกษาจาก โรงเรียนดนตรีและการละครกิลด์ฮอลล์ ในปี ค.ศ. 1991 เขาเริ่มต้นอาชีพของเขาด้วยการแสดงบนเวที เขาปรากฏตัวครั้งแรกในภาพยนตร์แนวดรามาเรื่อง เดอะพาวเวอร์ออฟวัน (1992) และภาพยนตร์แนวครอบครัวเรื่อง อะคิดอินคิงอาเทอร์สคอร์ต (1995) เขาได้รับบทบาทที่โดดเด่นในละครชุด เอาเออร์เฟรนส์อินเดอะนอร์ท (1996) เขาได้รับบทบาทในภาพยนตร์แนวย้อนยุคเรื่อง อลิซาเบธ ราชินีบัลลังก์เลือด (1998), ภาพยนตร์แนวโลดโผนเรื่อง ลาร่า ครอฟท์ ทูมเรเดอร์ (2001), ภาพยนตร์แนวอาชญากรรมระทึกขวัญเรื่อง ดับแค้นจอมคนเพชฌฆาต (2002), และ คนอย่างข้า ดวงพาดับ (2004), เช่นเดียวกับภาพยนตร์แนวดรามาประวัติศาสตร์เรื่อง มิวนิค (2005)
007 พยัคฆ์ร้ายเดิมพันระห่ำโลก เป็นภาพยนตร์รีบูตของแฟรนไชส์บอนด์ ฉายเมื่อเดือนพฤศจิกายน ค.ศ. 2006 ได้รับการตอบรับเป็นอย่างดีจากนักวิจารณ์และทำให้เครกได้รับการเสนอชื่อในรางวัลแบฟตา สาขานักแสดงนำชายยอดเยี่ยม นอกเหนือจากบทบอนด์แล้ว เครกยังแสดงในภาพยนตร์แนวแฟนตาซีเรื่อง อภินิหารเข็มทิศทองคำ (2007), ภาพยนตร์แนวดรามาเรื่อง วีรบุรุษชาติพยัคฆ์ (2008), ภาพยนตร์แนวไซไฟตะวันตกเรื่อง สงครามพันธุ์เดือด คาวบอยปะทะเอเลี่ยน (2011), ภาพยนตร์แนวระทึกขวัญลึกลับเรื่อง พยัคฆ์สาวรอยสักมังกร (2011), ภาพยนตร์แนวโจรกรรมเรื่อง แผนปล้นลัคกี้ โชคดีนะโลแกน (2017) และภาพยนตร์แนวตลกลึกลับ ฆาตกรรมหรรษา ใครฆ่าคุณปู่ (2019) โดยภาพยนตร์เรื่องดังกล่าวทำให้เขาได้รับการเสนอชื่อในรางวัลลูกโลกทองคำ สาขานักแสดงนำชายยอดเยี่ยม - ภาพยนตร์แนวเพลงหรือตลก
ผลงาน > โทรทัศน์

| ปี | ชื่อเรื่อง | บทบาท | หมายเหตุ |
| --- | --- | --- | --- |
| 1993 | Zorro | Lt. Hidalgo | 2 ตอน |
| 1993 | Drop the Dead Donkey | Fixx | ตอน: "George and His Daughter" |
| 1993 | Young Indiana Jones Chronicles, TheThe Young Indiana Jones Chronicles | Schiller | ตอน: "Palestine, October 1917"; unaired |
| 1993 | Between the Lines | Joe Rance | Second series, part 1 |
| 1993 | Heartbeat | Peter Begg | ตอน: "A Chilly Reception" |
| 1993 | Screen Two | Lieutenant Guth, Schatz's replacement | ตอน: "Genghis Cohn" |
| 1996 | Our Friends in the North | Geordie Peacock | TV mini-series |
| 1996 | Tales from the Crypt | Barry | ตอน: "Smoke Wrings" |
| 1997 | Hunger, TheThe Hunger | Jerry Pritchard | ตอน: "Menage a Trois" |
| 2012 | Saturday Night Live | พิธีกร | ตอน: "Daniel Craig/Muse" |
ผลงาน > วิดีโอเกม

| ปี | ชื่อเรื่อง | บทบาท | หมายเหตุ |
| --- | --- | --- | --- |
| 2008 | 007: Quantum of Solace | เจมส์ บอนด์ |  |
| 2010 | GoldenEye 007 | เจมส์ บอนด์ |  |
| 2010 | James Bond 007: Blood Stone | เจมส์ บอนด์ |  |
| 2011 | GoldenEye 007: Reloaded | เจมส์ บอนด์ |  |
| 2012 | 007 Legends | เจมส์ บอนด์ | เฉพาะหน้าตา |
ดูเพิ่ม

เจมส์ บอนด์ 007
โดโรธี มอร์ริสัน

| โดโรธี มอร์ริสัน กรีน |
| --- | --- |
เกิด: 3 มกราคม 2462 โดโรธี มอร์ริสัน กรีน
เสียชีวิต: 18 ตุลาคม 2560
อาชีพ: นักแสดง
ปีที่แสดง: 1920-1935
โดโรธี มอร์ริสัน กรีน (อังกฤษ: Dorothy Morrison (actress)) เกิดเมื่อวันที่ 3 มกราคม 2462 ณ ลอสแอนเจลิส สหรัฐ เธอมีชื่อตอนเกิดว่า โดโรธี มอร์ริสัน กรีน เธอเป็นลูกครึ่งแอฟริกัน-อเมริกา และเป็นน้องสาวของ เออร์นี มอร์ริสัน นักเขียนชื่อดัง เธอเป็นนักแสดงเวทีและนักแสดงเรื่อง โอล แก๊ง ซึ่งเป็นภาพยนตร์เงียบ และเธอมีผลงานไม่กี่เรื่อง ก่อนจะลาวงการไปในปี 2478
โดโรธี มอร์ริสัน เสียชีวิตเมื่อวันที่ 18 ตุลาคม 2560 สิริอายุรวมได้ 98 ปี
อื่นๆ

Dorothy Morrison ที่อินเทอร์เน็ตมูวีเดตาเบส
Dorothy Morrison at the American Film Institute
โดโรธี มอร์ริสัน ที่อินเทอร์เน็ตบรอดเวย์ดาตาเบส
แดน อีโนซันโต

| แดน อีโนซันโต |
| --- | --- |

เกิด:  (1936-07-24) 24 กรกฎาคม ค.ศ. 1936 (88 ปี) สตอคตัน, แคลิฟอร์เนีย, สหรัฐอเมริกา
อาชีพ: อาจารย์ศิลปะการต่อสู้ป้องกันตัว
คู่สมรส: พอลลา อีโนซันโต, อดีตภรรยา: ซู อีโนซันโต
บุตร: ไดอานา ลี อีโนซันโต, แลนซ์ อาร์คา อีโนซันโต และ ดานีแอล อีโนซันโต
บิดามารดา: เซบัสเตียน อีโนซันโต, แมรี อาร์คา อีโนซันโต
แดน อีโนซันโต (อังกฤษ: Dan Inosanto) เป็นชาวอเมริกันเชื้อสายฟิลิปปินส์ ซึ่งเป็นอาจารย์ศิลปะการต่อสู้ป้องกันตัวจากแคลิฟอร์เนีย โดยเป็นที่รู้จักกันดีในฐานะลูกศิษย์รุ่นท้ายของบรูซ ลี และเป็นผู้สืบทอดแนวคิดเจี๋ยฉวนเต้า นอกจากนี้ในช่วงต้นคริสต์ทศวรรษ 1970 เขาได้เรียนมวยไทยกับอาจารย์สุรชัย ศิริสูตร์ ซึ่งเป็นนักมวยไทยที่เป็นเพื่อนสนิทจนถึงปัจจุบัน โดยทั้งคู่ต่างได้แลกเปลี่ยนวิชาการต่อสู้ให้แก่กัน ซึ่งอีโนซันโตได้นำวิชามวยไทยไปเผยแพร่ต่อในสถาบันของตนอีกทอด อันเป็นหนึ่งในหลักสูตรหลักของสถาบัน
ในวงการศิลปะการต่อสู้ป้องกันตัว

แดน อีโนซันโต เป็นผู้สอนศิลปะและปรัชญาแห่งเจี๋ยฉวนเต้า, ศิลปะการต่อสู้ป้องกันตัวแบบฟิลิปปินส์, ชูต เวรสลิง, บราซิลเลียนยิวยิตสู, มวยไทย, สีลัต, ศิลปะการต่อสู้แบบผสม และศิลปะแขนงอื่นที่มารีนา เดล เรย์ ซึ่งเป็นโรงเรียนในแคลิฟอร์เนีย ที่มีชื่อว่า อีโนซันโตอะคาเดมี ออฟ มาร์เชี่ยลอาร์ท เขาได้รับโชดัน (初段) จากอาจารย์ที่ได้สอนวิชาแก่เขาซึ่งมีชื่อว่า เอ็ด ปาร์กเกอร์ ในกีฬาอเมริกันเคนโปคาราเต้ ก่อนที่จะมาเป็นลูกศิษย์ของบรูซ ลี ในเวลาต่อมา อีโนซันโตคือหนึ่งในสามบุคคล ที่ได้รับอนุญาตจากบรูซ ลี ในการสอนระบบศิลปะการต่อสู้ของเขาเอง และเป็นเพียงคนเดียวที่ได้รับการรับรองในการเป็นผู้ฝึกสอนศาสตร์เจี๋ยฉวนเต้าของบรูซ ลี ที่ระดับสาม นอกจากนี้ อีโนซันโตยังมีลูกศิษย์อีกเป็นจำนวนมาก ทั้งในสหรัฐอเมริกา, เอเชียตะวันออกเฉียงใต้ และยุโรป รวมทั้งจอห์น ลาคอสท์ (นักมวยกาลี หรือกามอง ลีฮอค) และชัย ศิริสูตร์ (นักมวยไทย) ที่ได้แลกเปลี่ยนวิชาการต่อสู้ป้องกันตัวให้แก่กัน ภายหลังจากการเสียชีวิตของบรูซ ลี เขาได้กลายมาเป็นผู้แถลงหลักและเป็นนักประวัติศาสตร์เจี๋ยฉวนเต้า เขามีบทบาทรองในภาพยนตร์หลายชุด รวมทั้งภาพยนตร์ที่สร้างไม่เสร็จเรื่องสุดท้ายของบรูซ ลี อย่างไอ้หนุ่มซินตึ๊ง เกมมังกร ในปี ค.ศ. 1972 ช่วงเวลาดังกล่าว คือช่วง ค.ศ. 1973–75 เขายังได้สอนวิชาพลศึกษาที่มาลากาโคฟ อินเตอร์มิเดทสคูล ในพาโลสเวอร์เดสเอสเตท, แคลิฟอร์เนีย
ตลอดระยะเวลาที่ผ่านมา ลูกศิษย์ของเขา รวมทั้งตัวเขาเองได้ฝึกฝนร่วมกับนักต่อสู้ที่ได้รับการยอมรับอย่างสูง ดังนั้น เขาจึงมีอาจารย์ผู้สอนและได้รับสายดำจากศาสตร์การต่อสู้หลากแขนง นอกจากนี้ เขายังเป็นผู้ที่รู้จักในฐานะผู้ส่งเสริมศิลปะการต่อสู้แบบฟิลิปปินส์ เขาเป็นผู้รับผิดชอบในการนำรูปแบบศิลปะการต่อสู้ที่ซ่อนเร้นของเอเชียตะวันออกเฉียงใต้ออกเผยแพร่สู่สายตาสาธารณชน เช่น สีลัต ซึ่งเป็นรูปแบบการต่อสู้แบบผสมที่มีอยู่ในประเทศอินโดนีเซีย, มาเลเซีย และฟิลิปปินส์ และเมื่อเร็ว ๆ นี้ เขาได้รับสายดำจากกีฬาบราซิลเลียนยิวยิตสูในรูปแบบของตระกูลมาชาโด
ในวงการศิลปะการต่อสู้ป้องกันตัว > ผู้รับการถ่ายทอดวิชาการต่อสู้ป้องกันตัว

ผู้รับการถ่ายทอดวิชาการต่อสู้ที่มีชื่อเสียงของแดน อีโนซันโต ประกอบด้วย:
| --- | --- |
 ชัค นอร์ริส  รอน บาริกกิ  ไดอานา ลี อีโนซันโต  ปีเตอร์ งูเหงียน  กราเซียลา คาซิลลัส-บอกส์  แฟรงค์ กุชชี่  พอล เดอ ธูอาร์  เออร์เนสต์ อีเมอร์สัน  วาเลนทิน เอสพีริเควตา  สกอตต์ แอนเดอร์สัน  แพท ฟินลีย์  ฟรานซิส ฟอง  เออร์นี ฟรังโก  ดอน การอน  บิล เก้บฮาร์ด  ฟีลิป เจอลิเนส  เทอร์รี กิบสัน, เสียชีวิตแล้ว  ลาร์ลี ฮาร์ทเซล, เสียชีวิตแล้ว  เจฟ อิมาดะ  เคลย์ จอห์นสัน  แบรนดอน ลี, เสียชีวิตแล้ว  เท็ด ลูเคลูเคย์, เสียชีวิตแล้ว  เกร็ก เนลสัน:  ริกกี เนลสัน  เรย์ พาร์รา  โรเบิร์ต รีเอช  อีริค พอลสัน  เจอร์รี พอทีท  เบอร์ตัน ริชาร์ดสัน  นิค ซาคูลัส  เควิน ซีแมน  สุรชัย ศิริสูตร์  เอ็ดการ์ ซูไลท์  ทิม แท็คเก็ท  สตีฟ ธาราณี  แพท เทรย์  บัด ทอมป์สัน  ริค ทุชชี  ริค เฟย์  พอล วูแนค  โยริ นาคามูระ  ริค ยัง  ฮาร์เลย์ เอลมอร์  แดน แอนเดอร์สัน  อีริค บาโยต์  
องค์การการต่อสู้โดยใช้อาวุธกระบองที่เรียกว่า ด็อกบราเธอร์ (Dog Brothers) ได้แยกตัวออกมาจากอีโนซันโตอะคาเดมี โดยอีโนซันโต ได้ทำการฝึกฝนเดนเซล วอชิงตัน ซึ่งเป็นนักแสดงเป็นระยะเวลาแปดเดือนในการเตรียมตัวสำหรับบทบาทในภาพยนตร์เรื่องคัมภีร์พลิกชะตาโลก
ผลงานภาพยนตร์ > นักแสดง

พี่บิ๊กเบิ้ม ขอทีอย่าแหยม (ค.ศ. 2008) รับบทเป็น มือมีด
เรด เบลท์ สังเวียนเลือดผู้ชาย (ค.ศ. 2008) รับบทเป็น เฌา โมโร
Brazilian Brawl (ค.ศ. 2003) (V) รับบทเป็น รูเบน
ทวงหนี้แบบยมบาล (ค.ศ. 1991) รับบทเป็น มือกระบอง
ศึกมหัศจรรย์พ่อมดใต้โลก (ค.ศ. 1986) รับบทเป็น แดเนี่ยล อีโนซันโต
Sharky's Machine (ค.ศ. 1981) รับบทเป็น ชิน หมายเลข 1
Long de ying zi (ค.ศ. 1981) รับบทเป็น แดนนี่ อีโนซันโต
Skirmish (ค.ศ. 1981)
ไอ้หนุ่มซินตึ๊ง เกมมังกร (ค.ศ. 1972) รับบทเป็น นักสู้ชาวฟิลิปปินส์
ผลงานภาพยนตร์ > สารคดี

Fight Science (ค.ศ. 2006)
Modern Warriors (ค.ศ. 2002)
Bruce Lee: The Immortal Dragon (ค.ศ. 2002)
Bruce Lee in G.O.D.: Shibôteki yûgi (ค.ศ. 2000)
Bruce Lee: A Warrior's Journey (ค.ศ. 2000)
Famous Families (ค.ศ. 1999) (The Lees: Action Speaks Louder)
The Path of the Dragon (ค.ศ. 1998)
E! True Hollywood Story (แบรนดอน ลี) (ค.ศ. 1997)
Curse of the Dragon (ค.ศ. 1993)
ไอ้หนุ่มซินตึ๊ง มังกรอมตะ (ค.ศ. 1977)
The Warrior Within (ค.ศ. 1976)
Life and Legend of Bruce Lee (ค.ศ. 1973)
ผลงานภาพยนตร์ > สตั๊นท์

แหกด่านนรก แอล.เอ. (ค.ศ. 1996) (สตั๊นท์)
หน้ากากแตนเขียว (ตอนที่ 1, ค.ศ. 1966) (คู่ต่อสู้)